# INOVOVANÉ UČEBNÉ OSNOVY PRE PREDMET

**SLOVENSKÝ JAZYK A**

**LITERATÚRA**

|  |  |
| --- | --- |
| PRIMÁRNE VZDELÁNIE | ISCED 1 |
| VYUČOVACÍ JAZYK | SLOVENSKÝ JAZYK |
| VZDELÁVACIA OBLASŤ | JAZYK A KOMUNIKÁCIA |
| PREDMET | SLOVENSKÝ JAZYK A LITERATÚRA |
| SKRATKA PREDMETU | SJL |
| ROČNÍK | PRVÝ |
| ČASOVÁ DOTÁCIA | 9 HODÍN TÝŽDENNE 297 HODÍN ROČNE |
| MIESTO REALIZÁCIE | TRIEDA  KNIŽNICA  POČÍTAČOVÁ MIESTNOSŤ |

# Úvod

Vzdelávací štandard v učebnom predmete slovenský jazyk a literatúra na primárnom stupni vzdelávania je pedagogický dokument, ktorý stanovuje nielen výkon a obsah, ale umožňuje aj rozvíjanie individuálnych učebných možností žiakov. Pozostáva z charakteristiky a cieľov predmetu, ktoré sa konkretizujú vo výkonovom štandarde. Predstavuje ucelený systém kognitívne odstupňovaných výkonov – učebných požiadaviek. Tieto základné požiadavky môže učiteľ bližšie špecifikovať, konkretizovať a rozvíjať v podobe ďalších učebných cieľov, učebných úloh, otázok, či testových položiek s prihliadnutím na aktuálne kognitívne schopnosti žiakov.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa zložiek predmetu (jazyková a slohová zložka, čítanie a literárna výchova). Učiteľ môže tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard v učebnom predmete slovenský jazyk a literatúra na primárnom stupni je koncipovaný tak, aby učiteľ nepredkladal žiakom len hotové poznatky, ale aby im vytváral primerané podmienky na aktívne osvojovanie vedomostí, spôsobilostí a zručností.

# Charakteristika predmetu

Učebný predmet slovenský jazyk a literatúra má vo vzdelávaní nezastupiteľné miesto. Je základným prostriedkom pre nadobúdanie kultúrnej gramotnosti žiaka, jeho kľúčových kompetencií. Umožňuje porozumenie a osvojenie si poznatkov vo všetkých vzdelávacích oblastiach. Z tohto dôvodu má v systéme primárneho vzdelávania kľúčové, centrálne postavenie. Spôsobilosti, ktoré žiak v rámci tohto učebného predmetu nadobudne, majú zásadný vplyv na jeho vzdelávanie aj v ďalších vzdelávacích oblastiach, učebných predmetoch. Kvalita spôsobilostí používať materinský jazyk zásadne ovplyvňuje aj komunikáciu žiaka s jeho okolím, vytváranie vzťahov s inými ľuďmi a formuje zaradenie žiaka do spoločnosti. Cieľom výučby slovenského jazyka na primárnom stupni vzdelávania je naučiť spisovný jazyk na takej úrovni, aby ho žiaci vedeli používať v praktickom živote. Používanie jazyka vnímame ako komplexné využívanie všetkých komunikačných zručností – rozprávania, písania, čítania a počúvania.

# Ciele predmetu

Základným cieľom výučby slovenského jazyka a literatúry v prvom ročníku je osvojenie si kódu grafického zápisu reči, naučiť žiakov písať a čítať. Pre jednotlivé zložky učebného predmetu slovenský jazyk a literatúra môžeme pre tento ročník formulovať nasledovné špecifiká:

*Jazyková a slohová zložka* – žiaci sa oboznamujú s grafickým zápisom reči a postupne si osvojujú schopnosť čítať a písať. Väčší dôraz sa kladie nielen na schopnosť prepísať a odpísať texty, ale aj na samostatné tvorivé písanie. Produktívne činnosti súvisiace s písaním zaraďujeme postupne s ohľadom na individuálne schopnosti žiakov. Žiaci sa oboznamujú len s obmedzeným množstvom gramatických a pravopisných pravidiel, napr. žiak rozlišuje vety podľa začiatku a ukončenia, vety prečíta so správnou intonáciou. V slohovej zložke dbáme na to, aby žiaci ústne komunikovali, primerane si rozvíjali slovnú zásobu a maximálne využívali zaužívané konvencie.

*Čítanie a literárna výchova* – žiaci si osvojujú schopnosť čítať, neskôr čítať s porozumením.

Pri čítaní literárnych textov si postupne uvedomujú ich estetické hodnoty.

V prvom ročníku systematicky podporujeme rozvoj všetkých komunikačných zručností. Sústreďujeme sa predovšetkým na:

*Rozprávanie:* žiaci si rozširujú aktívnu slovnú zásobu, primerane používajú komunikačné konvencie. Zdokonaľujú svoj ústny prejav rozprávaním krátkych príbehov. Okrem obsahovej stránky ústnych prejavov vyžadujeme od nich aj správnu výslovnosť.

*Počúvanie:* žiaci si uvedomujú, že počúvanie je neoddeliteľnou súčasťou vzájomnej komunikácie. Počúvajú svojho komunikačného partnera (žiaka, učiteľa, inú osobu) a získané informácie využívajú v následnej komunikácii.

*Čítanie:* zručnosť čítať žiaci nadobúdajú postupne. Základnou požiadavkou je dosiahnutie určitej úrovne kvality techniky čítania. Postupne na základe individuálnych schopností žiakov vyžadujeme aj čítanie s porozumením.

*Písanie:* základnou požiadavkou získania primeranej zručnosti písania žiakov je zapamätať si všetky tvary tlačených aj písaných písmen, odpísať a prepísať text.

Obsah učiva v 1. ročníku členíme do troch období: prípravné, šlabikárové a čítankové.

# Kompetencie

## Kompetencia (spôsobilosť) k celoživotnému učeniu sa

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a prakticky využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

## Sociálne komunikačné kompetencie (spôsobilosti)

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, má adekvátny ústny a písomný prejav situácii a účelu komunikácie,
* efektívne využíva dostupné informačno-komunikačné technológie,
* vie prezentovať sám seba a výsledky svojej prace na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti,

## Kompetencia (spôsobilosť) riešiť problémy

* uplatňuje pri riešení problémov vhodné metódy založené na analyticko-kritickom a tvorivom myslení,
* je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,
* má predpoklady na konštruktívne a kooperatívne riešenie konfliktov,

## Kompetencie (spôsobilosti) sociálne a personálne

* dokáže na primeranej úrovni reflektovať vlastnú identitu, buduje si vlastnú samostatnosť/nezávislosť ako člen celku,
* vie si svoje ciele a priority stanoviť v súlade so svojimi reálnymi schopnosťami, záujmami a potrebami,
* osvojil si základné postupy efektívnej spolupráce v skupine – uvedomuje si svoju zodpovednosť v tíme, kde dokáže tvorivo prispievať k dosahovaniu spoločných cieľov,
* dokáže odhadnúť a korigovať dôsledky vlastného správania a konania a uplatňovať sociálne prospešné zmeny v medziosobných vzťahoch.

**Vzdelávací štandard**

**Prípravné obdobie - 27 hod.**

## Čítanie – prípravné obdobie

|  |  |
| --- | --- |
| **Výkonový štandard** | **Obsahový štandard** |
| **Žiak na konci prípravného obdobia v 1. ročníku základnej školy vie/dokáže:**   * rozprávať podľa obrázka, * jednoducho a súvisle hovoriť k téme zadanej učiteľom, * sluchovo rozlišovať hlásky v slove, - zrakovo rozlišovať písmená, * spájať hlásky do slabík, * hovoriť slovo po slabikách, * určovať počet slabík v slove * tvoriť vetu podľa grafickej schémy, * určovať počet slov vo vete, * čítať veľké tlačené písmená podľa predlohy. | * komunikácia        * hláska, písmeno      * slabika * slovo      * veta        * veľké tlačené písmená |

## Písanie – prípravné obdobie

|  |  |  |  |
| --- | --- | --- | --- |
|  | **Výkonový štandard** |  | **Obsahový štandard** |
| -  - | písať tvary veľkých tlačených písmen,  písať podľa predlohy tvary prípravných cvikov, | - | tvary veľkých tlačených písmen    - prípravné cviky |

## Rozprávanie – prípravné obdobie

|  |  |  |  |
| --- | --- | --- | --- |
|  | **Výkonový štandard** |  | **Obsahový štandard** |
| -  - | správne artikulovať a vyslovovať všetky hlásky,  predstaviť sa rodným menom  a priezviskom, | - | výslovnosť slovenských hlások    - predstavenie sa |

## Počúvanie – prípravné obdobie

|  |  |  |
| --- | --- | --- |
|  | **Výkonový štandard** | **Obsahový štandard** |
| -  - | počúvať a porozumieť informácii od učiteľa, spolužiaka..., pracovať podľa inštrukcie učiteľa. | - prijímanie informácií |

**Šlabikárové obdobie – 234 hod.**

## Čítanie – šlabikárové obdobie

|  |  |  |
| --- | --- | --- |
| **Výkonový štandard** | **Obsahový štandard** | |
| **Žiak na konci šlabikárového obdobia v 1. ročníku základnej školy vie/dokáže:**   * čítať všetky písmená, * rozlišovať hlásky, * vyslovovať krátku a dlhú hlásku, - rozlišovať písmená: tlačené, písané, malé a veľké, * určovať hlásky v slabike, * spájať hlásky do slabiky, * čítať slabiky (otvorenú, zatvorenú, so   spoluhláskovou skupinou a s | * písmená * hlásky * dĺžka hlásky * tlačené, písané * veľké a malé písmená abecedy        * slabika (analýza a syntéza) | |
| viacnásobnou spoluhláskovou skupinou),   * čítať slová po slabikách, * určovať počet slabík a hlások v slove, * určovať pozíciu hlásky v slove (na začiatku, uprostred, na konci), * čítať slová zložené z otvorených slabík, * čítať slová zložené z otvorených a zatvorených slabík, * čítať slová zo zatvorených slabík, * čítať slová so slabikotvorným r – ŕ, l   – ĺ,   * čítať slová a vysvetľovať ich význam, * čítať vety, * určovať prvé slovo vety podľa veľkého začiatočného písmena, * rozlišovať druhy viet podľa interpunkčného znamienka, * správne vyslovovať hlásky s dĺžňom, mäkčeňom, vokáňom, dvoma bodkami, * čítať text zľava doprava, | - | * slovo                          * veta * druhy viet * interpunkčné znamienka   rozlišovacie znamienka: dĺžeň, mäkčeň, vokáň, dve bodky         * orientácia v texte |

## Písanie – šlabikárové obdobie

|  |  |  |  |  |
| --- | --- | --- | --- | --- |
|  | **Výkonový štandard** | |  | **Obsahový štandard** |
| -  - | písať všetky tvary písaných písmen  samostatne, v slabikách, slovách, vetách, pri prepise, odpise aj samostatnom písaní,  písať písmená v správnom sklone a so | | - | tvary veľkých a malých písaných  písmen |
|  | | správnou veľkosťou, |  | |
| -  -  - | | odpísať písaným písmom písmená, slabiky, slová, vety, text podľa písanej predlohy,  prepísať písaným písmom slabiky, slová, vety, text podľa tlačenej predlohy,  na základe počutého písať písmená,  slabiky, slová, vety, text písaným  písmom, | * odpis písmen, slabík, slov, viet a textu      * prepis písmen, slabík, slov, viet a textu      * písanie písmen, slabík, slov, viet a textu podľa diktovania | |

## Rozprávanie – šlabikárové obdobie

|  |  |
| --- | --- |
| **Výkonový štandard** | **Obsahový štandard** |
| * vyžiadať si od učiteľa, spolužiaka informáciu potrebnú k riešeniu úlohy, * súvislo rozprávať o nejakej udalosti, * dopĺňať rozprávanie na základe otázok učiteľa, spolužiaka, * formulovať otázky na doplnenie informácie k rozprávaniu, | * vyžiadanie informácie      * rozprávanie o udalosti |

## Počúvanie – šlabikárové obdobie

|  |  |  |  |
| --- | --- | --- | --- |
|  | **Výkonový štandard** |  | **Obsahový štandard** |
| -  - | uvedomelo počúvať rozprávanie učiteľa alebo spolužiaka,  porozumieť, čo učiteľ alebo spolužiak hovorí. | - | počúvanie a porozumenie rozprávaniu  učiteľa, spolužiaka |

**Čítankové obdobie – 36 hod.**

## Čítanie – čítankové obdobie

|  |  |  |  |
| --- | --- | --- | --- |
| **Výkonový štandard** |  | | **Obsahový štandard** |
| * predniesť báseň alebo kratší prozaický text, * odlíšiť reč postáv v dramatizovanom texte,   prečítať text danej postavy v  dramatickom diele,   * používať pri dramatizácii textu neverbálne prvky komunikácie, * určiť postavy v dramatickom texte, * primeraným spôsobom opísať ich vlastnosti, * identifikovať ilustráciu v texte, * poznať funkciu ilustrácie, * prostredníctvom ilustrácie dopĺňať text, * priradiť vhodnú ilustráciu k textu, * priradiť k ilustrácii vhodnú časť textu, |  | * dej zdramatizovaného textu     postavy zdramatizovaného textu a ich  vlastnosti       * ilustrácia a jej funkcia | |

## Písanie – čítankové obdobie

|  |  |  |
| --- | --- | --- |
| **Výkonový štandard** |  | **Obsahový štandard** |
| * odpísať krátky text podľa predlohy, - prepísať tlačený text písaným písmom, * písať vety a krátke texty podľa diktovania, * samostatne zapísať vlastnú myšlienku v rozsahu jednej vety, * používať pravopis písania veľkého písmena na začiatku vlastných podstatných mien osôb, * napísať správne svoje rodné meno aj priezvisko, * písať prvé slovo vety s veľkým písmenom, * správne písať interpunkčné znamienka na konci oznamovacích, | -  -  -  - | * odpis písaného textu * prepis tlačeného textu      * písanie podľa diktovania     samostatné písomné vyjadrovanie myšlienok    písanie vlastných podstatných mien osôb písaným písmom      veta – veľké písmená na začiatku viet    interpunkčné znamienka na konci viet |
| opytovacích, zvolacích, želacích a  rozkazovacích viet (pri odpise a prepise textu),  - písať správne interpunkčné znamienka na konci viet v diktáte, |  | |

## Rozprávanie – čítankové obdobie

|  |  |  |
| --- | --- | --- |
| **Výkonový štandard** |  | **Obsahový štandard** |
| * poznať základné pravidlá slušného správania a aplikovať ich v reálnom živote, * pozdraviť, osloviť dospelých aj spolužiakov, * zvítať, rozlúčiť sa, poprosiť, poďakovať, zaželať niekomu niečo, * ospravedlniť, vyjadriť súhlas, nesúhlas, * zablahoželať, privítať niekoho, rozlúčiť sa, poprosiť, * požiadať niekoho o niečo. | - | základy spoločenského správania      - komunikácia |

## Počúvanie – čítankové obdobie

|  |  |  |  |
| --- | --- | --- | --- |
|  | **Výkonový štandard** |  | **Obsahový štandard** |
| -  - | uvedomelo počúvať rozprávanie učiteľa alebo spolužiaka,  rozumieť tomu, čo učiteľ alebo spolužiak hovorí. | - | počúvanie (porozumenie rozprávaniu učiteľa, spolužiaka) |

# Metódy a formy práce

V prvom ročníku ide o metódy nácviku čítania a písania. Doteraz sa prezentovala prevažne analyticko-syntetická metóda nácviku čítania a písania. V súčasnosti sa považuje za prekonanú, pretože ide o metódu, pomocou ktorej sa žiaci učia čítať a písať na základe drilu

(nezvládajú ju najmä žiaci zo sociálne slabšieho prostredia, žiaci rómskej komunity a pod.). Odporúčame, aby sa učitelia zoznámili s ďalšími metódami nácviku čítania, napr. s metódou syntetickou. Považujeme ju za proreformnú, nakoľko výrazným spôsobom uľahčuje samotný nácvik čítania, odbúrava z vyučovania stres a aktivizuje žiakov prostredníctvom originálnych cvičení. Ide o tzv. „učenie hrou“, ktoré kedysi dávno odporúčal aj samotný J. A. Komenský.

Voľba vyučovacích metód, foriem, techník je v kompetencii učiteľa, hlavným kritériom ich výberu by mala byť miera efektivity plnenia vyučovacieho cieľa, pričom je žiaduce vhodne využívať alternatívne, aktivizujúce a progresívne formy a metódy vyučovania. Vybrané metódy, formy majú byť veku primerané a majú a podporovať motiváciu, záujem a tvorivé činnosti žiakov. Odporúčame používať:

* metódy získavania štylistických vedomostí (poznávanie sprostredkované učiteľom, pozorovanie ukážkových jazykových prejavov a ich analýza, posudzovanie textov z bežnej komunikačnej praxe),
* metódy nácvičné – slohové cvičenia nižšieho typu (odpisovanie, napodobňovanie, imitovanie, mechanická reprodukcia, práca s otázkami, práca s básnickým textom, spojenie výtvarného prejavu s rozprávaním, práca s ilustráciami a obrázkami) a slohové cvičenia vyššieho typu (štylizačné, textové).

Na základe interakcie medzi účastníkmi edukačného procesu odporúčame metódy:

* dvojpólovej interakcie žiak – obsah (tiché čítanie s porozumením, samostatné riešené jazykové cvičenia, samostatné zhotovovanie projektov, produkčné textové cvičenia),
* trojpólovej interakcie žiak – spolužiaci – obsah (partnerské vyučovanie, práca v skupinách, kooperatívne vyučovanie),
* štvorpólovej interakcie učiteľ – žiak – spolužiaci – obsah (rozhovor, vysvetľovanie, rozprávanie, názorno-demonštračné a manipulačné metódy, beseda, debata, diskusia, dramatizácia, tvorivá dramatika, metódy rozvíjania kritického myslenia, zhotovovanie projektov, didaktické hry, metódy využívania IKT.

Na základe cieľovej zameranosti odporúčame metódy:

* utvárania jazykovej kompetencie žiaka (riadený induktívny rozhovor, pozorovanie, kognitívne jazykové cvičenia, aplikatívne jazykové cvičenia, riadený deduktívny rozhovor, štylizačné cvičenia, cinquain, pojmová mapa,
* rozvíjania komunikačných zručností žiaka (cvičenia na rozvíjanie fonematického sluchu, šturktúrované počúvanie, zvukové hádanky, štruktúrované čítanie, cloze test, výzvovo-otázkové podnety, imitácia hovorená alebo písaná, pantomíma, reprodukcia textu, dramatizácia textu, rôzne dychové, hlasové a artikulačné cvičenia, cvičenia na funkčné používanie poprijazykových prostriedkov, výrazné čítanie, dialogizované čítanie, invenčné a selekčné cvičenia (štylizačné, brainstorming, zhlukovanie, tvorivá vizualizácia), nácvik konverzačných rituálov, rolový dialóg, rečnícke cvičenia, rôzne námetové hry, situačné a inscenačné metódy, kompozičné cvičenia, kompozično-štylizačné cvičenia, tvorivé písanie, metódy úpravy a opravy textov, metódy publikácie žiackych produktov (autorská stolička, príspevky do školského časopisu Kométa, nástenky, autorské knihy),
* formovania komunikačných a osobnostných postojov a hodnôt (komparačné

cvičenia, skupinová diskusia, kooperatívne aktivity, voľné písania, tvorivé písanie,

* diagnostikovania komunikačnej kompetencie žiaka ( kontrolné jazykové cvičenia, hodnotiaci komplex výzvovo-otázkových podnetov, diagnostické využitie pojmovej mapy, kontrolné testy, participačné pozorovanie, hodnotenie súvislých hovorených a písaných produktov žiaka, portfólio zavedené už od 1. ročníka.

Na základe obsahu odporúčame:

* jazykové cvičenia (výslovnostné, pravopisné, lexikálne, morfologické, syntaktické, kombinované),
* a slohové cvičenia.

# Hodnotenie predmetu

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Základným dokumentom, ktorým sa budeme riadiť, sú Metodické pokyny na hodnotenie žiakov ZŠ č. 22/2011. V triedach, v ktorých je väčší počet žiakov zo SZP učiteľ prihliada na túto skutočnosť. Môže znížiť obsah učiva (maximálne 10 %), náročnosť písomných, kontrolných prác a diktátov. Musí byť však zachovaný predpísaný tematický obsah.

Hodnotenie žiakov 1. ročníka v priebežnom aj celkovom hodnotení je slovné.

Hodnotenie má motivačný charakter, preto využívame hlavne pozitívne hodnotenie - **pochvala, povzbudenie, pohladenie**. Zohľadňujú sa vekové a individuálne osobitosti žiaka s prihliadaním na jeho momentálnu psychickú i fyzickú disponovanosť.

Na vysvedčení sa hodnotí slovne stupňami:

1. dosiahol veľmi dobré výsledky,
2. dosiahol dobré výsledky,
3. dosiahol uspokojivé výsledky,
4. dosiahol neuspokojivé výsledky.

Odmenou za usilovnosť žiaka je pozitívna pečiatka. Zo všetkých predmetov píše učiteľ priebežne, podľa potreby, krátke hodnotenie do zošita. Na vysvedčení v časti Slovný komentár zhodnotí celoročnú prácu žiaka (s dôrazom na kladnú motiváciu a na celkový osobnostný rast dieťaťa).

# Prierezové témy

|  |  |  |
| --- | --- | --- |
| **Prierezová téma** | **Tematický celok** | **Téma** |

|  |  |  |
| --- | --- | --- |
| **Osobnostný a sociálny rozvoj žiaka** | Prípravné obdobie | Tvorenie viet o obrázkoch |
| Vyvodenie pojmov veta, slovo |
| Šlabikárové obdobie | Samohláska a, A |
| Samohláska i, I |
| Samohláska e, E |
| Spoluhláska m, M |
| Slabiky |
| Spoluhláska l, L |
| Spoluhláska v, V |
| Spoluhláska s, S |
| Samohláska y, Y |
| Spoluhláska j, J |
| Spoluhláska p, P |
| Spoluhláska n, N |
| Spoluhláska z, Z |
| Spoluhláska b, B |
| Spoluhláska d, D |
| Spoluhláska r, R |
| Spoluhláska š, Š, č, Č |
| Spoluhláska ť, Ť, h, H |
| Spoluhláska g, G |
| Spoluhláska ď, Ď |
| Mäkké slabiky de, te, ne, le, di, ti, ni, li |
| Dvojhlásky ia, ie, iu |
| Samohláska ä |
| Koncovka ou |

|  |  |  |
| --- | --- | --- |
|  |  | Písmená x, X, q, w |
| Čítankové obdobie | Čítankové texty podľa výberu učiteľa a úrovne zvládnutia techniky čítania žiakov |
|  | Opakovanie |  |
| **Environmentálna výchova** | Prípravné obdobie | Vyvodenie pojmov slabika, hláska, písmeno |
| Šlabikárové obdobie | Samohláska o, O |
| Samohláska u, U |
| Opakovanie A, I, E, O, U |
| Spoluhláska v, V |
| Spoluhláska s, S |
| Spoluhláska j, J |
| Spoluhláska p, P |
| Spoluhláska n, N |
| Spoluhláska z, Z |
| Spoluhláska ľ, Ľ, ň, Ň |
| Spoluhláska ď, Ď |
| Mäkké slabiky de, te, ne, le, di, ti, ni, li |
| Dvojhláska ô |
| Spoluhláska ŕ, ĺ |
| Čítankové obdobie | Čítankové texty podľa výberu učiteľa a úrovne zvládnutia techniky čítania žiakov |
| **Mediálna výchova** | Šlabikárové obdobie | Spoluhláska t, T |
| Čítankové obdobie | Čítankové texty podľa výberu učiteľa a úrovne zvládnutia techniky čítania žiakov |
| **Multikultúrna výchova** | Šlabikárové obdobie | Samohláska o, O |
| Samohláska u, U |

|  |  |  |
| --- | --- | --- |
|  |  | Spoluhláska , L |
| Spoluhláska v, V |
| Spoluhláska s, S |
| Samohláska y, Y |
| Spoluhláska p, P |
| Spoluhláska n, N |
| **Dopravná výchova** | Šlabikárové obdobie | Samohláska a, A |
| Spoluhláska v, V |
| Spoluhláska s, S |
| Spoluhláska k, K |
| **Výchova k manželstvu a rodičovstvu** | Šlabikárové obdobie | Samohláska ä |
| **Ochrana života a zdravia žiaka** | Prípravné obdobie | Vyvodenie pojmov veta, slovo |
| Šlabikárové obdobie | Samohláska i, I |
| Samohlásky e, E |
| Samohláska o, O |
| Samohláska u, U |
| Spoluhláska s, S |
| Samohláska y, Y |
| Spoluhláska l, L |
| Spoluhláska n, N |
| Spoluhláska z, Z |
| Spoluhláska t, T |
| Spoluhláska c, C |
| Spoluhláska ť, Ť, h, H |
| Spoluhláska f, F, ž, Ž |
| Spoluhláska ch, Ch |
| Dvojhlásky ia, ie, iu |
|  |  | Samohláska ä |
| Spoluhláska dž, Dž |
| Dvojhláska ô |
| Spoluhláska ŕ, ĺ |
| **Regionálna výchova a ľudová kultúra** | Prípravné obdobie | Tvorenie viet o obrázkoch |
| Vyvodenie pojmov veta, slovo |
| Šlabikárové obdobie | Samohláska a, A |
| Spoluhláska n, N |
| Spoluhláska z, Z |
| Spoluhláska b, B |
| Spoluhláska r, R |
| Dvojhlásky ia, ie, iu |

**Učebné osnovy sú totožné so vzdelávacím štandardom ŠVP pre príslušný predmet.**